Jurkaičiai

Jurkaičiai – kaimas Šilutės rajono savivaldybėje, 2 km į šiaurę nuo Bliūdsukių, Jurkaičių miško šiauriniame pakraštyje. Kaimas nutolęs 9 km į rytus nuo Švėkšnos, Ašvos kairiajame krante; prie Jurkaičių prieina Medžioklės ir Jurkaičių miškai; ribojasi su Žąsyčių kaimu.

Jurkaičiuose yra keli nebenaudojami smėlio-žvyro karjerai, paminklinis akmuo partizanams (pastatytas 2005 m.).

 Istorija 

Jurkaičių kaimas minimas 1644 m. Švėkšnos dvaro inventoriuje. Gyveno 8 drevininkų šeimos. 1695 m. – 9 drevininkų šeimos. Jurkaičiuose yra buvę pradinė mokykla (nuo 1919 m.), biblioteka (nuo 1953 m.), kultūros namai (nuo 1958 m.). 

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

1950–1966 m. Jurkaičiai buvo „Aušros“ kolūkio centrinė gyvenvietė, 1966–1992 m. Švėkšnos tarybinio ūkio pagalbinė gyvenvietė.

 Gyventojai 

 Žymūs žmonės 

Jurkaičiuose gimė Lietuvos Respublikos nusipelniusi gydytoja, Kėdainių krašto garbės pilietė Teklė Bružaitė (1909–1996), Amerikos lietuvių bendruomenės veikėjas Kostas Bružas (1916–2006).

 Šaltiniai 

 Nuorodos 
 Šilutės kraštas. Enciklopedinis žodynas. Prūsija. Šilutė. 2000.

Kategorija:Šilutės rajono savivaldybės gyvenvietės